PolyAgent/wiki_georgian_en_parallel_20231101 huggingface dataset:
გალის მუნიციპალიტეტის ძეგლების სია

გალის მუნიციპალიტეტის ძეგლების სია
გალის მუნიციპალიტეტის ობიექტების/ძეგლების სიაში წარმოდგენილია მუნიციპალიტეტის ტერიტორიაზე არსებული კულტურული მემკვიდრეობის თვალსაზრისით ღირებული ობიექტები, რომელთა ნაწილს კანონით დადგენილი წესით მიენიჭათ კულტურული მემკვიდრეობის უძრავი ძეგლის სტატუსი. უძრავი ძეგლის სტატუსის მქონე ობიექტების ნაწილს ასევე განსაზღვრული აქვს ეროვნული კატეგორია. გალის მუნიციპალიტეტის მასშტაბით კულტურული მემკვიდრეობის თვალსაზრისით ღირებული ობიექტები იყოფა 3 ჯგუფად:
ობიექტები სტატუსის გარეშე
კულტურული მემკვიდრეობის უძრავი ძეგლები
ეროვნული კატეგორიის მქონე უძრავი ძეგლები
გალის მუნიციპალიტეტის ძეგლების სია
რესურსები ინტერნეტში
heritagesites.ge — კულტურული მემკვიდრეობის უძრავი ძეგლების სია
კულტურული მემკვიდრეობის პორტალი
გალის მუნიციპალიტეტის ციხესიმაგრეები
გალის მუნიციპალიტეტის ტაძრები
ჩქუმის ლომისის წმინდა გიორგის სახელობის სამონასტრო კომპლექსი

ჩქუმის ლომისის წმინდა გიორგის სახელობის სამონასტრო კომპლექსი — ქართული ხუროთმოძღვრული კომპლექსი ცაგერის მუნიციპალიტეტში, სოფელ ჩქუმის დასავლეთით 1 კმ-ზე.
ჩქუმის ლომისის წმინდა გიორგის სახელობის სამონასტრო კომპლექსი პატრიარქის აღსაყდრებიდან 40 წლის იუბილესთან დაკავშირებით იქნა აგებული.
მშენებლობა დაიწყო 2016 და დასრულდა 2018 წელს, კომპლექსის კურთხევა (გახსნა) მოხდა 2018 წლის 6 მაისს, გიორგობის დღესასწაულთან დაკავშირებით.
ტაძარში უნიკალური ხატებია დაბრძანებული, რომელიც ბიზანტიური ტექნიკითაა შესრულებული.
ათონის მთაზე დაწერილი ხატები სპეციალურმა დელეგაციამ საბერძნეთიდან ჩამოიტანა.
რესურსები ინტერნეტში
სოფელ ჩქუმში ლომისის წმინდა გიორგის სახელობის სამონასტრო კომპლექსი ეკურთხა
ცაგერში ლომისის წმინდა გიორგის სახელობის სამონასტრო კომპლექსი გაიხსნა
ცაგერის მუნიციპალიტეტის ტაძრები
ამერიკული კანის ბორასებრნი

ამერიკული კანის ბორასებრნი — პარაზიტი მწერების ქვეოჯახი ბორასებრთა ოჯახისა. ეს ჯგუფი ისტორიულად განიხილებოდა, როგორც ოჯახი, მაგრამ თანამედროვე კლასიფიკაცია ქვეოჯახად მიიჩნევს და ბორების საერთო ოჯახში აერთიანებს. ცნობილია ორი გვარი, რომელთა წარმომადგენლები მატლობის სტადიას ძუძუმწოვრების კანში ატარებენ.
გავრცელებული არიან დასავლეთ ნახევარსფეროში, სულ 80-მდე სახეობაა. Cuterebra-ს გვარის წარმომადგენლები დაკავშირებულები არიან კურდღლისნაირებთან და მღრღნელებთან. მეორე გვარი, Dermatobia კი პრიმატების, მ.შ. ადამიანის პარაზიტია.
სქოლიო
ბორასებრნი
შეილანლი

შეილანლი — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში.
რესურსები ინტერნეტში
სქოლიო
ლაჩინის რაიონის სოფლები
იტანიანგა

იტანიანგა — მუნიციპალიტეტი ბრაზილიაში, მატუ-გროსუს შტატში; მიეკუთვნება მარანიანის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ალტუ-ტელის-პირისის შემადგენლობაში.
2010 წლის მონაცემებით, მოსახლეობა 5 276 ადამიანს შეადგენდა, მოსახლეობის სიმჭიდროვე 1.82 კმ²-ზე. ფართობი 2 898 კმ²-ია.
იხილეთ აგრეთვე
მატუ-გროსუ
ბრაზილიის შტატები
რესურსები ინტერნეტში
Estimativas da população para 1º de julho de 2009
Ranking decrescente do IDH-M dos municípios do Brasil
მატუ-გროსუს შტატის მუნიციპალიტეტები
Comitas ensyuensis

Comitas ensyuensis is a species of sea snails, a marine gastropod mollusc in the family Pseudomelatomidae, the turrids and allies
Description
The length of the shell varies between 70 mm and 95 mm.
Distribution
This marine species occurs off Japan and the Philippines.
References
Shikama T. (1977). Descriptions of new and noteworthy Gastropoda from western Pacific and Indian Oceans. Science Reports of the Yokohama National University, section II (Geology). 24: 1-23, 5 pls. page(s): 18
External links
Biolib.cz: Comitas ensyuensis
ensyuensis
Gastropods described in 1977
აფენ პინჩერი

აფენ პინჩერი — ძაღლის ჯიში, რომელიც გამოყვანილია გერმანიაში XVII საუკუნეში.
ამ უძველესი ჯიშის წარმოშობის შესახებ ცნობილი არ არის. ანატომიური ნიშნების მიხედვით თუ ვიმსჯელებთ, ის მიიღეს წვრილი ადგილობრივი პინჩერების და მოპსების მსგავსი აზიური ძაღლების შეჯვარებით. შესაძლოა, აფენი ბელგიური გრიფონების წინაპარი და ჯუჯა შნაუცერის ნათესავია. ამ ძაღლის სერიოზულობა, მოხერხებულობა და არაჩვეულებრივი იუმორის გრძნობა ნებისმიერ დაღონებულ ადამიანს გააცინებს. კარიკატურული გარეგნობის მიუხედავად, აფენი პირველი შესაძლებლობისთანავე ახდენს ვირთხის ჭერის თვისებების დემონსტრირებას. არანაკლები დაჟინებით ნადირობს მწყერზე და კურდღელზე.
ჯიუტი და თავნება აფენი ძნელი გასაწვრთნელია და ძალიან უყვარს კბენა. თუმცა ყველაფერი ეს ხელს არ უშლის ოჯახის უსაყვარლესი წევრი იყოს. გერმანიაში აფენ პინჩერი დღეს იშვიათი ჯიშია - ამ ძაღლების ყველაზე მეტი რაოდენობა ჩრდილოეთ ამერიკაში ცხოვრობს. მას ავს სწორი, საშუალო სიგრძის ფეხები. ხშირი ულვაშები და წვერი, დიდ, მუქ თვალებს ბანჯგვლიანი წარბები უფარავს. აფენი კარგად ეგუება ქალაქის პირობებში ცხოვრებას და სიცხეს, არ სჭირდება დამატებითი ფიზიკური დატვირთვა, ძნელად იწვრთნება, კარგი მოდარაჯეა.
რესურსები ინტერნეტში
აფენ პინჩერი (ინგლისური)
გერმანული წარმოშობის ძაღლის ჯიშები
ალესანდრო ფარნეზე

ალესანდრო ფარნეზე
ალესანდრო ფერნეზე (დ. 25 აგვისტო, 1545, რომი — გ. 3 დეკემბერი, 1592, არასი) — იტალიელი მხედართმთავარი და 1578 წლიდან ესპანეთის მეფის შტატჰალტერი ნიდერლანდებში. მისი საომარი მოქმედებების წარმატებამ ჰაბსბურგებს ფლამანდიის პროვინციების XVIII საუკუნის ბოლომდე შენარჩუნებაში გაუწია დახმარება. 1586 წელს იგი პარმისა და პიაჩენცის ჰერცოგი გახდა, თუმცა იტალიაში არ დაბრუნებულა.
ლიტერატურა
Antonello Pietromarchi, Alessandro Farnese l’eroe italiano delle Fiandre, Gangemi, Roma 1998;
დაბადებული 25 აგვისტო
დაბადებული 1545
გარდაცვლილი 3 დეკემბერი
გარდაცვლილი 1592
ფარნეზეები
პარმის ჰერცოგები
XVI საუკუნის ევროპის მონარქები
პოლ ვან დაიკი

პოლ ვან დაიკი (Paul van Dyk; ნამდვილი სახელი — მატიას პაული, დ. 16 დეკემბერი, 1971, აიზენჰიუტენშტადტი, ბრანდენბურგი, აღმოსავლეთი გერმანია) — გერმანული გრემის ჯილდოს მფლობელი გერმანელი დიჯეი, მუსიკალური პროდიუსერი და მუსიკოსი. ითვლება ერთ-ერთ სუპერვარსკვლავ დიჯეად და იყო პირველი შემსრულებელი, რომელმაც გერმნაული გრემი მიიღო საუკეთესო საცეკვაო/ელექტრონული ალბომის კატეგორიაში (Reflections). 2005 და 2006 წელს იგი დასახელდა მსოფლიოს #1 დიჯეად. გამოცემამ Mixmag 2005 წელს იგი ასევე #1 დიჯეად დაასახელა. 2008 წლისთვის გაიყიდა ვან დაიკის 3 მილიონზე მეტი ალბომი.
დისკოგრაფია
სტუდიური ალბომები
1994: 45 RPM
1996: Seven Ways
2000: Out There and Back
2003: Reflections
2007: In Between
2012: Evolution
2015: The Politics of Dancing 3 2017: From Then On რემიქსული ალბომები
2004: Re-Reflections 2008: Hands on in Between 2013: (R)Evolution: The Remixesვიდეო ალბომები
2003: Global 2007: In Between 2009: The Best of Paul van Dyk 2012: Evolution ფილმები
2003: ზურდო ვიდეო თამაშები
1999: Wipeout 3 2003: FIFA Football 2004 2004: Need for Speed: Underground 2 2005: Need for Speed: Underground - Rivals 2006: Dance Dance Revolution SuperNOVA 2007: Dance Dance Revolution Hottest Party 2008: Mirror's Edge 2009: Grand Slam Tennis 2009: DJ Hero 2010: DJ Hero 2 2011: Test Drive Unlimited 2 2012: Grand Slam Tennis 2 სატელევიზიო შოუები
2003: What's New, Scooby-Doo''
რესურსები ინტერნეტში
გვერდი Ultra Records-ის საიტზე
სქოლიო
გერმანელი დიჯეები
დაბადებული 1971
დაბადებული 16 დეკემბერი
Mute Records-ის შემსრულებლები
სანტანა-დუ-ჟაკარე

სანტანა-დუ-ჟაკარე — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან - მეტრზე. მიეკუთვნება მინას-ჟერაისის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ კამპუ-ბელუს შემადგენლობაში.
2010 წლის მონაცემებით, მოსახლეობა 4 607 ადამიანს შეადგენდა, მოსახლეობის სიმჭიდროვე 43.39 კმ²-ზე. ფართობი 106 169 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
ბოგე

ბოგე — დანიის კუნძული ბალტიის ზღვაში, კუნძულ მენის გვერდით. ფართობი 13 კმ²-ია, მოსახლეობა კი 2011 წლის მონაცემებით 1 135 ადამიანს შეადგენს, საიდანაც 873 ყველაზე დიდ ქალაქ ბოგე-ბიუში ცხოვრობს. კუნძულის სიგრძე 7 კმ-ია, სიგანე 3 კმ. უმაღლესი წერტილი ზღვის დონიდან 32 მეტრზე მდებარეობს.
ბოგეს დასავლეთით მდებარეობს პატარა კუნძული ფარე, რომელიც E47/E55 გზატკეცილით კუნძულ ლოლანისა და ფალსტერის გავლით დაკავშირებულია კოპენჰაგენთან, ეს გზა შემდეგ გერმანიაში გრძელდება. ბოგე ყრილი გზით უკავშირდება როგორც ფარეს, ისე მენს.
კუნძულის ლანდშაფტი მრავალფეროვანია და მოიცავს ტყიან არეალებსა და ტრადიციულ სოფლებს.
გალერეა
სქოლიო
დანიის კუნძულები
ამაღლება (ვარსკვლავთკარიბჭე)

ამაღლება (ვარსკვლავთკარიბჭე)
ამაღლება ვარსკვლავთკარიბჭის გამოგონილ სამყაროში არის გარდაცვალება, რომლის შედეგადაც ფსიქიკურად მაღალგანვითარებული გონიერი არსება ტოვებს ფიზიკურ სხეულს და მხოლოდ ენერგიისაგან შემდგარ არსებად გარდაიქმნება. ფიზიკური სხეულის არქონა და ის, რომ იგი მხოლოდ ენერგიისაგან შედგება, ამაღლებულ არსებას აძლევს ცოდნითა და უნარებით სავსე ყოფიერების უფრო მაღალ სიბრტყეში მარადიული ცხოვრების საშუალებას. ამგვარად, ამაღლებული პიროვნებები ჰკარგავენ თავდაპირველ მატერიალურ ფორმას, მაგრამ ინარჩუნებენ ცნობიერებას.
ამაღლება სულიერი, გონებრივი და ევოლუციური გასხივოსნებაა, რომელიც შეიძლება გამოიწვიოს სიბრძნისა და თვითშემეცნების გარკვეული საფეხურის მიღწევამ. ვარსკვლავთკარიბჭის სამყაროში ამაღლების მიღწევის რამდენიმე ფაქტორი ჩნდება თანდათან, ზოგიერთი მათგანი მეცნიერულად შემოწმებადია, მაგ.: როდესაც ტვინის 90 % გამოიყენება.
ასევე შესაძლებელია ამაღლება ამაღლებული პიროვნებების დახმარებით (მაგ., ასე ამაღლდა დანიელ ჯაქსონი ომა დესალას დახმარებით).
ძველებმა ამაღლებას მიმართეს აგრეთვე ჟამით გამოწვეული მსხვერპლის თავიდან ასაცილებლად.
ირმის ნახტომში ამაღლებულ პიროვნებას ეკრძალება არამაღლებულთა საქმეებში ჩარევა. ამ წესის დარღვევის შემთხვევაში დამნაშავის მეხსიერებას (როგორც წესი) შლიან და მას ადამიანად განსხეულებულს აბრუნებენ ყოფიერების ჩვენს განზომილებაში, რამეთუ ძველებს (ჩვენი გალაქტიკის არსებები, რომლებიც ამაღლდნენ) არ სურთ, რომ მათი ჩარევის შედეგად არამაღლებულებმა ისინი ღმერთებად ჩათვალონ და თაყვანი სცენ (იხ. Stargate SG-1 — მე-9 სეზონის მე-11 სერია: აპოკალიფსის მეოთხე მხედარი).
ძველებისაგან განსხვავებით ორაები ყოველგვარი საშუალებით ცდილობენ არამაღლებულ არსებათა სულიერი ენერგიის მისაკუთრებას მათზე ქადაგთა საშუალებით ზემოქმედებითა და საწყისებში რწმენის დანერგვით (იხ. Stargate SG-1 — მე-9 სეზონის მე-11 სერია: აპოკალიფსის მეოთხე მხედარი).
სქოლიო
ფიქციური მოვლენები
ვარსკვლავთკარიბჭე
cs:Mytologie Hvězdné brány#Povznesení
en:Mythology of Stargate#Ascension
ოტო II წითური

ოტო II წითური
ოტო II (დ. 955 — გ. 7 დეკემბერი, 983, რომი) — აღმოსავლეთ ფრანკთა სამეფოს (961–983) და იტალიის მეფე (967–983) მეფე, საღვთო რომის იმპერიის იმპერატორი 973–983 წლებში. ოტო I დიდის და ადელაიდა ბურგუნდიელის ვაჟი. განამტკიცებდა იმპერიის საეპისკოპოსო სისტემას და ცენტრალურ ხელისუფლებას. 978 წელს ჩაახშო ბავარიის ჰერცოგის ჰაინრიხ II-ის აჯანყება, რომელსაც ბოჰემიისა და პოლონეთის საჰერცოგოები უჭერდნენ მხარს. 980 წელს საფრანგეთს დაათმობინა ლოთარინგია. 981 წელს შეიჭრა სამხრეთ იტალიაში, მაგრამ არაბებთან ბრძოლაში (982) სასტიკად დამარცხდა კროტონთან (კალაბრია).
დაკრძალულია ვატიკანის წმინდა პეტრეს ტაძარში.
ოჯახი
972 წელს იქოწინა თეოფანუზე, ბიზანტიის იმპერატორის იოანე ციმისხის ძმისშვილზე, რომელთანაც შეეძინა:
სოფია, 1002 წლიდან განდერსჰაიმის და 1011 წლიდან ესენის აბატესა (975 — გ. 27 იანვარი 1039).
ადელაიდა, 999 წლიდან ქუედლინბურგის, 1014 წლიდან გერნროდეს, ფროზეს და ვრედენის, 1039 წლიდან განდერსჰაიმის აბატესა (977 — გ. 14 იანვარი 1043)
მატილდე, ლოთარინგიის პფალცგრაფის ერენფრიდის მეუღლე (978 — გ. 20 ნოემბერი 1025, ეში)
სახელით უცნობი ასული (979 — გ. სექტემბერი 980).
ოტო III, იმპერატორი, (980, კეტილი, ნიმვეგენი — გ. 24 იანვარი 1002, პატერნო, იტალია)
ლიტერატურა
Reuter, Timothy, The New Cambridge Medieval History, Vol. III: c. 900-c. 1024, Cambridge University Press, 2000
Duckett, Eleanor (1968). Death and Life in the Tenth Century. Ann Arbor: University of Michigan Press.
Comyn, Robert. History of the Western Empire, from its Restoration by Charlemagne to the Accession of Charles V, Vol. I. 1851
Sismondi, J. C. L. History of the Italian Republics in the Middle Ages. 1906
რესურსები ინტერნეტში
ოტო II-ს საფლავი წმინდა პეტრეს ტაძარში
საღვთო რომის იმპერატორები
საქსონიის ჰერცოგები
დაბადებული 955
გარდაცვლილი 7 დეკემბერი
გარდაცვლილი 983
გიორგი ანანიაშვილი

გიორგი ანანიაშვილი
გიორგი დავითის ძე ანანიაშვილი (დ. 24 აპრილი [ ძვ. სტ. 11 აპრილი], 1910, თბილისი ― გ. 4 მარტი, 1978, იქვე) — ქართველი ენერგეტიკოსი, ტექნიკის მეცნიერებათა დოქტორი (1960), საქართველოს მეცნიერებათა დამსახურებული მოღვაწე (1967).
ბიოგრაფია
1934 წელს დაამთავრა ს. კიროვის სახელობის ამიერკავკასიის ინდუსტრიული ინსტიტუტი. 1940–1941 წლებში იყო სოხუმჰესისა და ხრამჰესის დირექტორი, 1945–1947 წლებში საქართველოს კომუნალური მეურნეობის მინისტრი, 1948 წლიდან — სოფლის მეურნეობის ელექტრიფიკაციის საკავშირო სამეცნიერო-კვლევითი ინსტიტუტის თბილისის ფილიალის დირექტორი, ხოლო 1956 წლიდან — საქართველოს სოფლის მეურნეობის მექანიკაციისა და ელექტროფიკაციის სამეცნიერო-კვლევითი ინსტიტუტის დირექტორის მოადგილე სამეცნიერო ნაწილში. 1963 წლიდან თბილისის პუშკინის სახელობის პედაგოგიური ინსტიტუტის ფიზიკის კათედრის პროფესორია. დაჯილდოებულია საპატიო ნიშნის ორდენითა და მედლებით.
ლიტერატურა
რესურსები ინტერნეტში
გიორგი ანანიაშვილი
ქართველი ენერგეტიკოსები
დაბადებული 24 აპრილი
დაბადებული 1810
გარდაცვლილი 4 მარტი
გარდაცვლილი 1978
საპატიო ნიშნის ორდენის კავალრები
საქართველოს სსრ-ის II მოწვევის უმაღლესი საბჭოს დეპუტატები
თბილისში დაბადებულები
გ
ზლუკის აქტი

ზლუკის აქტი
უკრაინის სახალხო რესპუბლიკისა და დასავლეთ უკრაინის სახალხო რესპუბლიკის გაერთიანების აქტი ან უსრ-ისა და დუსრ-ის გაერთიანების აქტი, ხშირად ეწოდება „ზლუკის აქტი“ — 1919 წლის 22 იანვარს უკრაინის სახალხო რესპუბლიკისა (უსრ) და დასავლეთ უკრაინის სახალხო რესპუბლიკის (დუსრ) ერთიან უკრაინულ სახელმწიფოდ გამოცხადება.
გაერთიანების ისტორია
პოლონელებთან, რომლებიც დასავლეთ უკრაინის სახალხო რესპუბლიკას უტევდნენ, ბრძოლაში დახმარების მიღების მიზნით, უკრაინის სახალხო რესპუბლიკა, 1918 წლის ნოემბრის ბოლოს კიევში ჰეტმან სკოროპადსკისთან გაგზავნა თავისი წარმომადგენლები, ლ. ცეგელსკი და დ. ლევიცკი. თუმცა ამ დროისთვის კიევი უკვე გარშემორტყმული იყო დირექტორიის ჯარებით. მაცნეები ფასტოვში წავიდნენ, სადაც შეხვდნენ დირექტორიის წევრებს, ვლადიმირ ვინიჩენკოს, სიმონ პეტლიურას, ათანასე ანდრიევსკის, ფ. შვეცსა და ა. მაკარენკოს. მოლაპარაკებების შედეგად 1918 წლის 1-ელ დეკემბერს ხელი მოეწერა წინასწარ ხელშეკრულებას სახელმწიფოების შემდგომი გაერთიანების შესახებ.
1919 წლის 3 იანვარს სტანისლავში ფასტოვის ხელშეკრულება უკრაინის ეროვნული რადის მიერ რატიფიცირდა.
სქოლიო
უკრაინის ისტორია
ოლენეშტი (შტეფან-ვოდეს რაიონი)

ოლენეშტი (შტეფან-ვოდეს რაიონი)
ოლენეშტი — სოფელი მოლდოვაში, შტეფან-ვოდეს რაიონში. მდებარეობს ზღვის დონიდან 39 მეტრზე. 2004 წლის მონაცემებით, მოსახლეობა 5 297 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
შტეფან-ვოდეს რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
შტეფან-ვოდეს რაიონის სოფლები
1968

1968
მოვლენები
ქალაქად გამოცხადდა ცაგერი, დაბად — ხელვაჩაური, მესტია და კოჯორი.
დაიბადნენ
იანვარი
1 იანვარი : დავორ შუკერი — ხორვატი ყოფილი ფეხბურთელი.
5 იანვარი : გიორგი ბარამიძე — ქართველი პოლიტიკური და სახელმწიფო მოღვაწე
5 იანვარი : დიჯეი ბობო — შვეიცარიელი პოპ-მუსიკოსი
7 იანვარი : ანდრეი ჩერნიშოვი — რუსი ფეხბურთელი
9 იანვარი : მიხეილ მაჭავარიანი — ქართველი პოლიტიკოსი
12 იანვარი : ჯონ ჯექსონ მილერი — კომიქსების ამერიკელი ავტორი და კომენტატორი.
22 იანვარი : ფრანკ ლებეფი — ფრანგი ვეტერანი ფეხბურთელი
24 იანვარი : მიხაელ კისკე — გერმანელი ვოკალისტი.
24 იანვარი : სური რიოსი — გვატემალელი მემარჯვენე მიმართულების პოლიტიკური მოღვაწე
27 იანვარი : დიმა ობოლაძე — ქართველი სპორტული ჟურნალისტი და კომენტატორი.
27 იანვარი : ტრიკი — ინგლისელი რეპერი
თებერვალი
3 თებერვალი : მანანა კობახიძე — ქართველი პოლიტიკოსი.
5 თებერვალი : მევლუთ ჩავუშოღლუ — თურქი პოლიტოკოსი
12 თებერვალი : კრისტოფერ მაკ-კენდლესი — ამერიკელი მოხეტიალე (გ. 1992)
17 თებერვალი : ჯუზეპე სინიორი — იტალიელი ფეხბურთელი
26 თებერვალი : ანა კორძაია-სამადაშვილი — ქართველი პოსტმოდერნისტი მწერალი და ჟურნალისტი.
მარტი
2 მარტი : ნატალია ანისიმოვა — ქართველი აკრობატი.
5 მარტი : დავით უსუფაშვილი — საქართველოს მერვე მოწვევის პარლამენტის თავმჯდომარე (2012–2016).
9 მარტი : იური ჯორკაეფი — ფრანგი ფეხბურთელი
12 მარტი : აარონ ეკჰარტი — ამერიკელი მსახიობი.
15 მარტი : საბრინა სალერნო — იტალიელი მომღერალი
18 მარტი: თემურ ქეცბაია — ქართველი ფეხბურთელი და მწვრთნელი
30 მარტი : ჯონდი ბაღათურია — ქართველი პოლიტიკოსი
აპრილი
8 აპრილი : პატრიცია არკეტი — ამერიკელი მსახიობი
15 აპრილი : ივანე მერაბიშვილი — ქართველი სახელმწიფო და პოლიტიკური მოღვაწე
მაისი
ივნისი
ივლისი
აგვისტო
5 აგვისტო : ლე პენი, მარინ — ფრანგი პოლიტიკოსი
სექტემბერი
26 სექტემბერი : კევიზელი, ჯეიმზ — ამერიკელი მსახიობი
ოქტომბერი
ნოემბერი
დეკემბერი
გარდაიცვალნენ
იანვარი
4 იანვარი : ბერაძე, პანტელეიმონ — ქართველი ფილოლოგი
თებერვალი
19 თებერვალი : აფხაიძე, შალვა — ქართველი პოეტი და ლიტერატურათმცოდნე
მარტი
27 მარტი : გაგარინი, იური — რუსი კოსმონავტი (დ.1934)
აპრილი
მაისი
ივნისი
ივლისი
17 ივლისი :არსენიშვილი, კონსტანტინე — ქართველი მეცნიერი, ჰოდროტექნიკოსი
აგვისტო
3 აგვისტო : როკოსოვსკი, კონსტანტინ — სსრკ-ის სამხედრო მოღვაწე (დ.1896)
სექტემბერი
ოქტომბერი
ნოემბერი
დეკემბერი
20 დეკემბერი : სტაინბეკი, ჯონ — ამერიკელი მწერალი (დ.1902)
30 დეკემბერი : მერეცკოვი, კირილ — რუსი სამხედრო მოღვაწე (დ.1897)
ნობელის პრემიის ლაურეატები
ფიზიკა : ლუის უოლტერ ალვარესი
ქიმია : ლარს ონსაგერი
ფიზიოლოგია და მედიცინა : რობერტ ჰოლი, ჰარ გობინდ ხორანა, მარშალ ნაირენბერგი
ლიტერატურა : კავაბატა იასუნარი
მშვიდობა : რენე კასენი
ოჩაკივის რაიონი

ოჩაკივის რაიონი — რაიონი უკრაინაში, მიკოლაივის ოლქში. მისი ფართობია 1 490 კმ². 2015 წლის აღწერის მონაცემებით რაიონის მოსახლეობა 15 746 ადამიანს შეადგენდა, ხოლო სიმჭიდროვე 11 კაცს კმ²-ზე. ოჩაკივის რაიონის ადმინისტრაციული ცენტრია ქალაქი ოჩაკივი.
იხილეთ აგრეთვე
უკრაინის ადმინისტრაციული დაყოფა
უკრაინის რაიონები
სქოლიო
მიკოლაივის ოლქის რაიონები
ციხისკარის სამონასტრო კომპლექსი

ციხისკარის სამონასტრო კომპლექსი — არქიტექტურული ძეგლი, ახალგორის მუნიციპალიტეტის სოფელ ჩქუნეთში. აგებულია გარდამავალ ხანაში.
ვახუშტის მიხედვით: დიდი მებრძოლი შანშე ქსნის ერისთავი 1719-1720 წლებში ორჯერ განუდგა მეფე ვახტანგ VI-ს. ორივეჯერ იგი გამაგრებული იყო ჭურთის ხეობის, წინკიბის ციხეში". მდ. ჭურთულას მარჯვენა მხარეს, ნასოფლარ ჭურთიდან სამხრეთით 1 კმ-ზე, მთის ფერდობზე, დაბურულ ტყეში მდებარე ციხისკარის არქიტექტურული კომპლექსი გარშემორტყმული იყო ძლიერი გალავნით, რომლის სიმაღლე 2,5 მეტრს აღწევს. გალავნის შიგნით შემორჩენილი ნაგებობიდან გამოირჩევა ზურგიანი კოშკი და ეკლესია. მაღალი, შვიდსართულიანი კოშკი ნაგებია დიდი ლოდებით, დაზიანების შემდეგ მისი სიმაღლე 20 მეტრამდე შემორჩა. შესასვლელი ღიობი აღმოსავლეთ კედელშია დატანებული, რომელსაც ხის კარი ჰქონდა შებმული. აქ კედლის სისქე 140 სმ-დეა. კარის თავზე, ვერტიკალური ღერძის მიმართულებით ყოველ სართულზე თითო განიერი სარკმელია გაჭრილი. კოშკის გადახურვა ბანური ყოფილა. ხის კოჭებზე მოწყობილი სართულშუა გადახურვები ჩამოქცეულია. ინტერიერი სადაა. ბუხარი არა აქვს. პირველი სართული ამოვსებულია ნაშალი ქვით. ინტერიერში და ექსტერიერში ჩანს ნალესობის კვალი. კოშკიდან ჩრდილო-აღმოსავლეთით 4,5 მეტრზე მცირე დარბაზული ეკლესიაა, რომელიც ადგილობრივი ჯიშის ფლეთილი ქვითაა ნაშენი. ალაგ-ალაგ გამოყენებულია შირიმის კვადრები, ზოგჯერ პროფილირებულიც. შირიმისაა აგრეთვე საკურთხევლის ორი სიმეტრიული ნიშის სათაურის ქვა. საკურთხეველი ასიმეტრიული ნახევარწრიული ფორმისაა. შესასვლელი სამხრეთ კედელშია გაჭრილი. მოგვიანებით, დარბაზული ეკლესია სამხრეთის და დასავლეთის მინაშენებით გაართულეს.
ლიტერატურა
შიდა ქართლი, ახალგორის მუნიციალიტეტის არქიტექტურული მემკვიდრეობა, ტ. IV, თბ., 200, გვ., 223-224
ახალგორის მუნიციპალიტეტის ტაძრები
კენტერბერის უნივერსიტეტი

კენტერბერის უნივერსიტეტი — საჯარო კვლევითი უნივერსიტეტი ახალი ზელანდიის კენტერბერის რეგიონის ქალაქ კრაისტჩერჩში. თავდაპირველად კენტერბერის უნივერსიტეტი შეიქმნა როგორც ახალი ზელანდიის უნივერსიტეტის პირველი შემადგენელი კოლეჯი 1873 წლის 23 მაისს. 1961 წელს ახალი ზელანდიის უნივერსიტეტის დაშლის შედეგად მიიღო დამოუკიდებელი უნივერსიტეტის სტატუსი.
სქოლიო
ახალი ზელანდიის უნივერსიტეტები
იქს-ადამიანების წევრების სია

იქს-ადამიანების წევრების სია
იქს-ადამიანები (ინგლ. X-Men [ˈɛksˈmen]) — Marvel Comics-ის სუპერგმირებისაგან შექმნილი გუნდი.
წაკითხვის წესი
გამუქებული სახელები - მოცემული პერსონაჟი ამჟამადაც იქს-ადამიანების წევრია.
ძირითადი გუნდები
იქს-ადამიანების ცვალებადი გუნდები
ახალი მუტანტები უერთდებიან იქს-ადამიანებს
მუირის კუნძულის იქს-ადამიანები
იქს-ადამიანები: ფალანქსის შეთანხმება
იქს-ადამიანები: გამაუგნებელი იქს-ადამიანები
იქს-ადამიანები: განადგურების წინადღე
პლანეტა იქსი ქუჩის გუნდი
იქს-ადამიანების დაყოფილი გუნდები
ახალი მუტანტები/იქს-ძალა
ახალი მუტანტები (ძირითადი)
იქს-ძალა
იქს-ფაქტორი
ექსკალიბური
იქს-თაობა
იქს-კორპორაცია
ქსავიეს ინსტიტუტის სტუდენტები
მუტანტთა განადგურებამდე ქსავიეს ინსტიტუტში 182 სტუდენტი სწავლობდა.
ახლა X-23-ის ჩათვლით მხოლოდ 26.
ის მუტანტები, რომლებიც აღარ გამოჩენილან კომიქსში New X-Men #23 სავარაუდოდ ან დაღუპულნი ან ძალადაკარგულნი არიან (42 დაიღუპა ავტობუსში).
დღემდე ძალაშერჩენილი მუტანტები ცხრილში აღნიშნულნი არიან *.
მტრები
იქს-ადამიანების მოწინააღმდეგე გუნდები
იხილეთ აგრეთვე
იქს-ხალხი
Marvel Comics-ის პერსონაჟების ჩამონათვალი
მარველის კომიქსები
მარველის მსოფლიო
რესურსები ინტერნეტში
წევრების სია Comicvine-ზე
ინფორმაცია Marvel.com-ზე
იქს-ადამიანები
შარადა

შარადა — ლექსი-გამოცანა, რომელიც ემყარება სხვადასხვა სიტყვის ნაწილთა ერთ სიტყვად გაერთიანებას. სახელწოდება მოდის ფრანგული და პროვანსულისაგან. შარადაში გამოსაცნობი სიტყვა დაყოფილია ცალკეულ ასოებად ან ასოთა კომპლექსებად, რომლებიც გარკვეულ საგანზე მიუთითებენ.
ლიტერატურა
სიტყვების თამაში
ფლანდრია

ფლანდრია (Vlaamse Gewest, Vlanderen) — ბელგიის ერთ–ერთი რეგიონი სამიდან (დანარჩენი ორი არის ვალონია და ბრიუსელი) და ისტორიული ოლქი დასავლეთ ევროპაში.
ფართობი - 13.522 კმ²,
მოსახლეობა - 6 078 600 (2006 წ.)
ადმინისტრაციული ცენტრი - ანტვერპენი.
ქალაქები (ათ.) - ანტვერპენი (450), გენტი (222), ბრიუგე (117), აალსტი (75), კორტრეიკი (75).
ადმინისტრაციული დაყოფა – იყოფა 5 პროვინციად: ფლამანდიის ბრაბანტი (ლუვენი), დასავლეთი ფლანდრია (ბრიუგე), აღმოსავლეთი ფლანდრია (გენტი), ლიმბურგი (ჰასელტი), ანტვერპენი (ანტვერპენი).
საკანონმდებლო ორგანო – ჰყავს 118 წევრიანი პარლამენტი (Vlaamse Raad).
რესურსები ინტერნეტში
Flemish authorities
Flanders online
French Flanders
Frans-Vlaanderen
The Flemish region reaches 6 million inhabitants
სქოლიო
ბელგიის რეგიონები
კიმბაიას ცივილიზაცია

კიმბაიას ცივილიზაცია — სამხრეთ ამერიკული ცივილიზაცია, რომელიც გამოირჩეოდა ოქროზე მუშაობის ოსტატობით. ოქროს ნამუშევრების უმეტესობა შესრულებულია ტუმბაგაზე, რომელიც წარმოადგენდა 30% სპილენძის და ოქროს შენადნობს, შედეგად იღებდნენ გამორჩეული ფერს და ტონალობას. კიმბაები ცხოვრობდნენ დღევანდელიი კოლუმბიის შემდეგ დეპარტამენტებში: კინდიო, კალდასი და რისარალდა, ძირითადად მდინარე კაუკას ხეობაში. არ არსებობს ზუსტი ინფორმაცია მათი დასახლებების გაჩენაზე, ყველაზე მიღებული პერიოდია ძვ. წ. აღ. I საუკუნე.
კიმბაიას ცივილიზაციამ ზენიტს მიაღწია IV-VII საუკუნეებში, ამ პერიოდს მოიხსენიებენ კიმბაიას კლასიკურ პერიოდად. ამ პერიოდს განეკუთვნება კიმბაიას ცივილიზაციის ყველაზე ცნობილი ნიმუშები. ამ კულტურის ხელოვნების ნიმუშებისთვის დამახასიათებელია ანთროპომორფიზმი, ასევე მრავლად მოიპოვება ხილისა და პოპოროს (კირის შესანახი მოწყობილობა) ნიმუშები.
უმეტესი არქეოლოგიური ნიმუშები მოპოვებულია სარკოფაგებიდან. ოქრო ითვლებოდა წმინდა მეტალად და წარმოადგენდა გარკვეულ პასპორტს, სიკვდილის შემდგომ ცხოვრებაში. დაუდგენელი მოვლენების გამო X საუკუნეში კიმბაიას ცივილიზაცია მთლიანად გაქრა.
გალერეა
რესურსები ინტერნეტში
Quimbaya artwork
კოლუმბიის კულტურა
კოლუმბიის ისტორია